Okresná prokuratúra Bratislava I 
Kvetná 13, 820 05 Bratislava 2

Sp. zn. : 2 Pv 511/11/1101	Bratislava I, 23.4.2015
EEČ : 2-8-125-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, , Slovensko
sa v skúšobnej dobe, určenej uznesením prokurátora Okresnej prokuratúry Bratislava I zo dňa 23.4.2015, spisová značka 2 Pv 511/11/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
14. 09. 2011 v čase od 11:55 do 13:15 hodiny v Jaselských kasárňach Topoľčany, v budove kuchynsko - jedálenského bloku, v ktorom sa pohyboval v oblečení s krátkym rukávom, bol spozorovaný najmenej dvomi príslušníkmi vojenskej polície a to mjr. XXXXX a por. XXXXX, ktorí si všimli, že na ľavom predlaktí na strane chrbta ruky mal cez celé predlaktie vytetované 4 písmená vytvárajúce slovo ACAB, ktoré je akronymom extrémistického hesla v slangovej forme anglického jazyka ALL Cops are Bastards (všetci policajti sú bastardi), a toto heslo v minulosti a aj v súčasnosti používali a používajú príslušníci pravicovo i ľavicovo orientovaného spektra radikálnej extrémistickej scény v Európe a USA a vyjadrujú ním opovrhnutie  a nenávisť k členom represívno - bezpečnostného aparátu - polícii, ktorá pre nich symbolizuje hlavný nástroj obrany existujúceho politického režimu a týmto konaním hrubo urazil prítomných príslušníkov vojenskej polície, závažne sa dotkol ich vojenskej cti a účasne tak porušil § 119 odsek 1 písmeno g) zákona číslo 346/2005 Z. z. o štátnej službe profesionálnych vojakov ozbrojených síl SR v znení zmien a doplnkov. 

Uznesením prokurátora Okresnej prokuratúry Bratislava I zo dňa 23.4.2015, spisová značka 2 Pv 511/11/1101, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry Bratislava I číslo konania 2 Pv 511/11-14 z 18. 06. 2013 bolo podľa § 216 odsek 1 Trestného poriadku podmienečne zastavené trestné stíhanie obvineného rtn. XXXXX za prečin urážky medzi vojakmi podľa § 396 odsek 1 Trestného zákona na skutkovom základe uvedenom vo výrokovej časti tohto uznesenia. Uznesenie nadobudlo právoplatnosť 12. 07. 2013.
     
Podľa § 216 odsek 2 Trestného poriadku bola obvinenému určená skúšobná doba v trvaní osemnásť (18)  mesiacov od právoplatnosti uznesenia, ktorá mu  uplynula dňom 12. januára 2015.

Preskúmaním na vec sa vzťahujúceho spisového materiálu som zistila, že obvinený rtn. XXXXX v skúšobnej dobe podmienečného zastavenia trestného stíhania, od 12. 07. 2013 do 12. 01. 2015, viedol riadny život, pretože v tomto čase, podľa odpisu z registra trestov z 19. 01. 2015, nespáchal žiaden ďalší trestný čin. Podľa oznámenia Okresného úradu v Bratislave z 29. 01. 201 sa nedopustil v skúšobnej dobe ani priestupku, pretože v Ústrednej evidencii priestupkov MV SR nemá žiaden záznam.. 

Na základe uvedených skutočností som dospela k záveru, že obvinený XXXXX sa v skúšobnej dobe podmienečne zastaveného trestného stíhania za prečin urážky medzi vojakmi podľa § 396 odsek 1 Trestného zákona osvedčil a preto som rozhodla tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Pažitná
prokurátorka